title: Odluka br. 994/2012/EU Europskog parlamenta i Vijeća od 25. listopada 2012. o uspostavi mehanizma razmjene informacija s obzirom na međuvladine sporazume između država članica i trećih zemalja u području energetike  Tekst značajan za EGP

text:
               12/Sv. 5

               HR

               Službeni list Europske unije

               153

         32012D0994

               L 299/13

               SLUŽBENI LIST EUROPSKE UNIJE

         ODLUKA br. 994/2012/EU EUROPSKOG PARLAMENTA I VIJEĆA
   od 25. listopada 2012.
   o uspostavi mehanizma razmjene informacija s obzirom na međuvladine sporazume između država članica i trećih zemalja u području energetike
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 194.,
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   uzimajući u obzir mišljenje Europskoga gospodarskog i socijalnog odbora (1),
   nakon savjetovanja s Odborom regija,
   u skladu s redovnim zakonodavnim postupkom (2),
   budući da:

               (1)

               Europsko vijeće zatražilo je od država članica da od 1. siječnja 2012. obavješćuju Komisiju o svim svojim novim i postojećim bilateralnim sporazumima s trećim zemljama u području energetike. Komisija bi trebala ovu informaciju učiniti dostupnom svim ostalim državama članicama u odgovarajućem obliku, uzimajući u obzir potrebu zaštite poslovno osjetljivih informacija.

               (2)

               Člankom 4. Ugovora o Europskoj uniji (TEU) od država članica zahtijeva se da poduzimaju sve odgovarajuće mjere kako bi osigurale ispunjavanje obveza koje proizlaze iz Ugovorâ ili akata institucija Unije. Države članice stoga bi trebale izbjegavati ili ukloniti svaku neusklađenost između prava Unije i međunarodnih sporazuma sklopljenih između država članica i trećih zemalja.

               (3)

               Ispravno funkcioniranje unutarnjeg energetskog tržišta zahtijeva da se energentima uvezenima u Uniju u potpunosti upravlja prema pravilima o uspostavi unutarnjeg energetskog tržišta. Unutarnje energetsko tržište koje ne funkcionira ispravno stavlja Uniju u nezaštićen i nepovoljan položaj s obzirom na sigurnost energetske opskrbe i narušava njezine potencijalne koristi za europske potrošače i industriju. Visok stupanj transparentnosti u pogledu sporazuma između država članica i trećih zemalja u području energetike omogućio bi Uniji poduzimanje koordiniranog djelovanja, u duhu solidarnosti, s ciljem osiguranja usklađenosti takvih sporazuma s pravom Unije i učinkovite sigurnosti energetske opskrbe. Takva bi transparentnost također doprinijela postizanju bliske suradnje unutar Unije u području vanjskih energetskih odnosa i dugoročnih ciljeva politike Unije u pogledu energetike, klimatskih promjena i sigurnosti energetske opskrbe.

               (4)

               Stoga bi trebalo uspostaviti novi mehanizam razmjene informacija. Mehanizam bi trebao obuhvatiti samo međuvladine sporazume s utjecajem na unutarnje energetsko tržište ili na sigurnost energetske opskrbe u Uniji zbog njihove suštinske povezanosti. Za početnu ocjenu o utjecaju međuvladinog sporazuma, ili nekog drugog teksta na koji međuvladin sporazum izričito upućuje, na unutarnje energetsko tržište ili sigurnost energetske opskrbe u Uniji, trebale bi biti odgovorne države članice; u slučaju dvojbe, države članice trebale bi se savjetovati s Komisijom. U načelu, sporazumi koji više nisu na snazi ili se više ne primjenjuju nemaju utjecaj na unutarnje energetsko tržište ili na sigurnost energetske opskrbe u Uniji i stoga ne bi trebali biti obuhvaćeni ovim mehanizmom razmjene informacija. Mehanizam razmjene informacija trebao bi posebno obuhvatiti sve međuvladine sporazume koji utječu na opskrbu plinom, naftom ili električnom energijom putem utvrđene infrastrukture ili koji utječu na količinu energenata uvezenih u Uniju.

               (5)

               Međuvladine sporazume koji se moraju u cijelosti priopćiti Komisiji na temelju ostalih akata Unije trebalo bi izuzeti iz mehanizma razmjene informacija. Međutim, to se izuzimanje ne bi smjelo primjenjivati na međuvladine sporazume s trećim zemljama koji utječu na razvoj i korištenje plinske infrastrukture i dobavu plina i koji se moraju priopćiti Komisiji u skladu s člankom 13. stavkom 6. točkom (a) Uredbe (EU) br. 994/2010 Europskog parlamenta i Vijeća od 20. listopada 2010. o mjerama zaštite sigurnosti opskrbe plinom (3). Takve bi sporazume trebalo priopćiti u skladu s pravilima utvrđenima ovom Odlukom. Radi izbjegavanja udvostručavanja, trebalo bi se smatrati da obavijest podnesena u skladu s ovom Odlukom ispunjava obvezu navedenu u članku 13. stavku 6. točki (a) Uredbe (EU) br. 994/2010.

               (6)

               Međuvladini sporazumi o pitanjima u području primjene Ugovora o osnivanju Europske zajednice za atomsku energiju ne bi smjeli biti obuhvaćeni ovom Odlukom.

               (7)

               Ova Odluka ne stvara obveze s obzirom na sporazume između gospodarskih subjekata. Međutim, ona ne sprečava države članice da dobrovoljno obavijeste Komisiju o trgovinskim sporazumima na koje se izričito upućuje u međuvladinim sporazumima. Nadalje, s obzirom na to da je moguće da trgovinski sporazumi sadrže regulatorne odredbe, gospodarski subjekti koji pregovaraju o trgovinskim sporazumima sa subjektima iz trećih zemalja trebali bi imati mogućnost da zatraže upute od Komisije s ciljem izbjegavanja mogućih sukoba s pravom Unije.

               (8)

               Države članice trebale bi dostaviti Komisiji sve postojeće međuvladine sporazume, bilo da su stupili na snagu ili se privremeno primjenjuju u smislu članka 25. Bečke konvencije o pravu međunarodnih ugovora, kao i sve nove međuvladine sporazume.

               (9)

               Više transparentnosti u vezi s budućim međuvladinim sporazumima o kojima će se pregovarati ili o kojima se pregovara između država članica i trećih zemalja u području energetike moglo bi doprinijeti dosljednosti u pristupima država članica takvim sporazumima, usklađenosti s pravom Unije i sigurnosti energetske opskrbe u Uniji. Stoga bi države članice trebale imati mogućnost obavješćivanja Komisije o pregovorima u vezi s novim međuvladinim sporazumima ili izmjenama postojećih međuvladinih sporazuma. Ako države članice izaberu tu mogućnost, trebale bi redovito obavješćivati Komisiju o napretku pregovora. Države članice trebale bi imati mogućnost pozivanja Komisije da sudjeluje u pregovorima kao promatrač.
               Komisija bi trebala također imati mogućnost sudjelovanja kao promatrač na svoj vlastiti zahtjev, podložno odobrenju dotične države članice. Države članice trebale bi također imati mogućnost zatražiti od Komisije njezinu pomoć tijekom njihovih pregovora s trećim zemljama. U tom bi slučaju Komisija trebala imati mogućnost davanja savjeta o načinu izbjegavanja neusklađenosti s pravom Unije i ukazivanja na ciljeve energetske politike Unije i načelo solidarnosti između država članica.

               (10)

               Komisija bi trebala ocijeniti usklađenost postojećih međuvladinih sporazuma s pravom Unije. U slučaju neusklađenosti, države članice trebale bi poduzeti sve potrebne korake kako bi pronašle odgovarajuće rješenje za uklanjanje utvrđene neusklađenosti.

               (11)

               S ciljem osiguranja veće transparentnosti i izbjegavanja mogućih sukoba s pravom Unije, države članice trebale bi imati mogućnost obavješćivanja Komisije o novom međuvladinom sporazumu s trećom zemljom prije ili tijekom pregovora o tom sporazumu. Ako je država članica koja je pregovarala o međuvladinom sporazumu o tome obavijestila Komisiju prije zaključenja pregovora i dostavila joj nacrt međuvladinog sporazuma, Komisija bi trebala imati mogućnost obavijestiti tu državu članicu o svojem mišljenju o usklađenosti dogovorenog sporazuma s pravom Unije. Komisija ima pravo pokrenuti postupak zbog povrede u skladu s člankom 258. Ugovora o funkcioniranju Europske unije (UFEU) ako smatra da je država članica propustila ispuniti svoje obveze na temelju UFEU-a.

               (12)

               Sve konačne, ratificirane međuvladine sporazume obuhvaćene ovom Odlukom trebalo bi poslati Komisiji kako bi se omogućila obaviještenost svih ostalih država članica.

               (13)

               Komisija bi trebala sve informacije koje primi učiniti dostupnima svim ostalim državama članicama u sigurnom elektroničkom obliku. Komisija bi trebala poštovati zahtjeve država članica da s informacijama koje su joj dostavljene postupa kao s povjerljivima. Zahtjevi za povjerljivošću ne bi smjeli, međutim, ograničavati pristup Komisiji povjerljivim informacijama jer Komisija treba imati sveobuhvatne informacije za svoje vlastite ocjene. Komisija bi trebala biti odgovorna za jamčenje primjene klauzule o povjerljivosti. Zahtjevi za povjerljivošću ne bi smjeli dovoditi u pitanje pravo pristupa dokumentima kako je predviđeno Uredbom (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (4).

               (14)

               Ako država članica smatra međuvladin sporazum povjerljivim, trebala bi dostaviti Komisiji njegov sažetak za potrebe prosljeđivanja tog sažetka ostalim državama članicama.

               (15)

               Trajna razmjena informacija o međuvladinim sporazumima na razini Unije trebala bi omogućiti razvijanje najboljih praksa. Na temelju tih najboljih praksa Komisija, prema potrebi u suradnji s Europskom službom za vanjsko djelovanje (EEAS) u vezi s vanjskih politikama Unije, trebala bi izraditi fakultativne ogledne klauzule koje će se primjenjivati u međuvladinim sporazumima između država članica i trećih zemalja. Primjena takvih oglednih klauzula za cilj bi trebala imati izbjegavanje sukoba međuvladinih sporazuma s pravom Unije, posebno s pravom tržišnog natjecanja i pravilima unutarnjeg energetskog tržišta, te sukoba s međunarodnim sporazumima koje je Unija sklopila. Njihova primjena trebala bi biti fakultativna i trebala bi biti omogućena prilagodba njihovog sadržaja svakoj posebnoj okolnosti.

               (16)

               S obzirom na postojanje unutarnjeg energetskog tržišta i ciljeva energetske politike Unije, države članice trebale bi voditi računa o tim ciljevima prilikom pregovaranja o međuvladinim sporazumima u području energetike koji utječu na energetsku politiku Unije.

               (17)

               Poboljšano uzajamno poznavanje postojećih i novih međuvladinih sporazuma trebalo bi omogućiti bolje usklađivanje o energetskim pitanjima između država članica te između država članica i Komisije. Takvo poboljšano usklađivanje trebalo bi omogućiti državama članicama da u potpunosti iskoriste prednosti političke i gospodarske težine Unije i omogućiti Komisiji da predloži rješenja problema utvrđenih u području međuvladinih sporazuma.

               (18)

               Komisija trebala bi olakšati i poticati usklađivanje između država članica s ciljem jačanja sveukupne strateške uloge Unije putem snažnog i učinkovitog usklađenog pristupa zemljama proizvođačima, tranzitnim zemljama i zemljama potrošačima.

               (19)

               Mehanizam razmjene informacija, uključujući ocjenjivanja koja obavljaju države članice prilikom njegove provedbe, ne dovodi u pitanje primjenu pravila Unije o povredama, državnim potporama i tržišnom natjecanju.

               (20)

               Komisija bi trebala ocijeniti dostatnost i učinkovitost ove Odluke prilikom osiguranja usklađenosti međuvladinih sporazuma s pravom Unije i visokog stupnja usklađivanja između država članica u vezi s međuvladinim sporazumima u području energetike.

               (21)

               Budući da cilj ove Odluke, tj. razmjenu informacija između država članica i Komisije u vezi s međuvladinim sporazumima u području energetike, ne mogu dostatno ostvariti države članice, nego ga se, s obzirom na učinke ove Odluke, može na bolji način ostvariti na razini Unije, Unija može donijeti mjere u skladu s načelom supsidijarnosti određenim u članku 5. TEU-a. U skladu s načelom proporcionalnosti određenim u tom članku, ova Odluka ne prelazi ono što je potrebno za ostvarivanje tog cilja,

         DONIJELI SU OVU ODLUKU:
   Članak 1.
   Predmet i područje primjene
   1.   Ovom se Odlukom uspostavlja mehanizam razmjene informacija između država članica i Komisije u vezi s međuvladinim sporazumima u području energetike kako su definirani u članku 2. s ciljem optimiziranja funkcioniranja unutarnjeg energetskog tržišta.
   2.   Ova se Odluka ne primjenjuje na međuvladine sporazume koji već u potpunosti podliježu drugim posebnim postupcima obavješćivanja na temelju prava Unije.
   Neovisno o prvom podstavku, ova se Odluka primjenjuje na međuvladine sporazume koji se priopćuju Komisiji na temelju članka 13. stavka 6. točke (a) Uredbe (EU) br. 994/2010.
   Članak 2.
   Definicije
   Za potrebe ove Odluke primjenjuju se sljedeće definicije:

               1.

               „međuvladin sporazum” znači svaki pravno obvezujući sporazum između jedne ili više država članica i jedne ili više trećih zemalja koji utječe na rad ili funkcioniranje unutarnjeg energetskog tržišta ili na sigurnost energetske opskrbe u Uniji; međutim, ako takav pravno obvezujući sporazum također obuhvaća ostala pitanja, samo one odredbe koje se odnose na energetiku, uključujući opće odredbe primjenjive na te odredbe koje se odnose na energetiku, čine „međuvladin sporazum”;

               2.

               „postojeći međuvladin sporazum” znači međuvladin sporazum koji je stupio na snagu ili se privremeno primjenjuje prije stupanja na snagu ove Odluke.

         Članak 3.
   Razmjena informacija između država članica i Komisije
   1.   Do 17. veljače 2013. države članice dostavljaju Komisiji sve postojeće međuvladine sporazume, uključujući priloge i izmjene tih sporazuma. Kada ti postojeći međuvladini sporazumi izričito upućuju na druge tekstove, države članice također dostavljaju Komisiji te druge tekstove, u mjeri u kojoj sadrže elemente koji utječu na funkcioniranje unutarnjeg energetskog tržišta ili na sigurnost energetske opskrbe u Uniji. Međutim, ta se obveza ne primjenjuje s obzirom na sporazume između gospodarskih subjekata.
   Postojeći međuvladini sporazumi o kojima je Komisija već obaviještena u skladu s člankom 13. stavkom 6. točkom (a) Uredbe (EU) br. 994/2010 na dan stupanja na snagu ove Odluke smatraju se već dostavljenima za potrebe ovog stavka, pod uvjetom da to priopćivanje udovoljava zahtjevima prvog podstavka ovog stavka. Do 17. veljače 2013. države članice obavješćuju Komisiju treba li neki dio takvih međuvladinih sporazuma smatrati povjerljivim i mogu li se dobivene informacije proslijediti ostalim državama članicama.
   Kada, sukladno ovom stavku, država članica dostavi Komisiji postojeće međuvladine sporazume također obuhvaćene područjem primjene članka 13. stavka 6. točke (a) Uredbe (EU) br. 994/2010, smatra se da je udovoljeno obvezi priopćivanja navedenoj u tom članku.
   2.   Ako nakon svoje prve ocjene Komisija ima dvojbe oko usklađenosti s pravom Unije sporazuma koji su joj dostavljeni prema stavku 1., posebno s pravom tržišnog natjecanja Unije i zakonodavstvom o unutarnjem energetskom tržištu, Komisija o tome obavješćuje dotične države članice u roku od devet mjeseci od dostavljanja tih sporazuma.
   3.   Prije ili tijekom pregovora s trećom zemljom o međuvladinom sporazumu ili o izmjeni postojećeg međuvladinog sporazuma, država članica može obavijestiti Komisiju pisanim putem o ciljevima pregovora i odredbama koje njima treba obuhvatiti te može priopćiti Komisiji sve druge bitne informacije. Ako država članica dostavi Komisiji takvu obavijest o pregovorima, dotična država članica redovito obavješćuje Komisiju o napretku pregovora.
   Dotična država članica priopćuje Komisiji mogu li se informacije dostavljene na temelju prvog podstavka proslijediti svim ostalim državama članicama. Ako je dotična država članica navela da se informacije mogu proslijediti, Komisija osigurava dostupnost dobivenih informacija svim državama članicama u sigurnom elektroničkom obliku, uz izuzetak svih povjerljivih dijelova utvrđenih u skladu s člankom 4.
   4.   Ako država članica obavijesti Komisiju o pregovorima sukladno stavku 3., Komisija joj može dati savjet o načinu izbjegavanja neusklađenosti međuvladinog sporazuma ili izmjene postojećeg međuvladinog sporazuma o kojem se pregovora s pravom Unije.
   5.   Nakon ratifikacije međuvladinog sporazuma ili izmjene međuvladinog sporazuma, dotična država članica dostavlja Komisiji međuvladin sporazum ili izmjenu, uključujući sve priloge sporazumu ili izmjeni.
   Kada međuvladin sporazum ili izmjena međuvladinog sporazuma izričito upućuje na druge tekstove, države članice također dostavljaju te druge tekstove, u mjeri u kojoj sadrže elemente koji utječu na funkcioniranje unutarnjeg energetskog tržišta ili na sigurnost energetske opskrbe u Uniji. Međutim, ta se obveza ne primjenjuje s obzirom na sporazume između gospodarskih subjekata.
   6.   Ne dovodeći u pitanje stavak 7. ovog članka i članak 4., Komisija osigurava dostupnost u sigurnom elektroničkom obliku dokumenata koje je primila na temelju stavaka 1. do 5. svim ostalim državama članicama.
   7.   Ako država članica uputi Komisiju u skladu s člankom 4. da ne omogući dostupnost postojećeg međuvladinog sporazuma, izmjene postojećeg međuvladinog sporazuma ili novog međuvladinog sporazuma ostalim državama članicama, osigurava dostupnost sažetka dostavljenih informacija. Taj sažetak sadrži najmanje sljedeće informacije o predmetnom sporazumu ili izmjeni:

               (a)

               predmet;

               (b)

               cilj i područje primjene;

               (c)

               trajanje;

               (d)

               ugovorne stranke;

               (e)

               informacije o glavnim elementima.

         Komisija osigurava dostupnost sažetaka u elektroničkom obliku svim ostalim državama članicama.
   Članak 4.
   Povjerljivost
   1.   Prilikom dostavljanja informacija Komisiji u skladu s člankom 3. stavcima 1. do 6., država članica može navesti treba li se neki dio informacija, bilo da se radi o poslovnim ili drugim informacijama čije bi odavanje moglo naštetiti aktivnostima uključenih stranaka, smatrati povjerljivim i mogu li se dobivene informacije proslijediti ostalim državama članicama. Komisija poštuje te upute.
   2.   Zahtjevi za povjerljivošću na temelju ovog članka ne ograničuju pristup Komisiji povjerljivim informacijama. Komisija osigurava da je pristup povjerljivim informacijama strogo ograničen na službe Komisije za koje je dostupnost tih informacija apsolutno nužna.
   Članak 5.
   Pomoć Komisije
   Ako država članica dostavlja Komisiji obavijest o pregovorima u skladu s člankom 3. stavkom 3., ta država članica može zatražiti pomoć Komisije u tim pregovorima.
   Na zahtjev dotične države članice ili na zahtjev Komisije i uz pisano odobrenje dotične države članice, Komisija može sudjelovati u pregovorima kao promatrač.
   Ako Komisija sudjeluje u pregovorima kao promatrač, može dotičnoj državi članici dati savjet o načinu izbjegavanja neusklađenosti međuvladinog sporazuma ili izmjene o kojima se pregovara s pravom Unije.
   Članak 6.
   Ocjena usklađenosti
   1.   Ako država članica pregovara o međuvladinom sporazumu ili izmjeni postojećeg međuvladinog sporazuma i nije u mogućnosti, na temelju vlastite ocjene, izvesti konkretan zaključak o usklađenosti međuvladinog sporazuma ili izmjene o kojoj se pregovara s pravom Unije, o tome obavješćuje Komisiju prije zaključenja pregovora i dostavlja joj nacrt sporazuma ili izmjene zajedno sa svim prilozima.
   2.   Komisija, u roku od četiri tjedna od dana primitka nacrta sporazuma ili izmjene, uključujući njegove priloge, obavješćuje dotičnu državu članicu o svim dvojbama koje može imati u vezi s usklađenosti nacrta međuvladinog sporazuma ili izmjene s pravom Unije. Ako u tom roku odgovor Komisije izostane, smatra se da Komisija nema nikakve dvojbe.
   3.   Ako Komisija obavijesti dotičnu državu članicu sukladno stavku 2. da ima dvojbe, ona obavješćuje dotičnu državu članicu o svojem mišljenju o usklađenosti dotičnog nacrta sporazuma ili izmjene s pravom Unije u roku od 10 tjedana od dana primitka iz stavka 2. (razdoblje ispitivanja). Uz odobrenje dotične države članice, razdoblje ispitivanja može se produljiti. Ako unutar razdoblja ispitivanja mišljenje Komisije izostane, smatra se da Komisija nema nikakvih primjedbi.
   4.   Rokovi iz stavaka 2. i 3. mogu se skratiti u dogovoru s Komisijom ako okolnosti to dopuštaju.
   Članak 7.
   Usklađivanje između država članica
   Komisija olakšava i potiče usklađivanje između država članica s ciljem:

               (a)

               preispitivanja razvoja u odnosu na međuvladine sporazume i težnje ka dosljednosti i koherentnosti u vanjskim odnosima Unije u području energetike sa zemljama proizvođačima, tranzitnim zemljama i zemljama potrošačima;

               (b)

               utvrđivanja zajedničkih problema u odnosu na međuvladine sporazume i razmatranja odgovarajućeg djelovanja za pristupanje tim problemima i, prema potrebi, predlaganja rješenja;

               (c)

               razvijanja, na temelju najbolje prakse i savjetovanja s državama članicama, fakultativnih oglednih klauzula, koje bi, ako se primijene, značajno poboljšale usklađenost budućih međuvladinih sporazuma s pravom Unije;

               (d)

               pružanja podrške, prema potrebi, razvoju multilateralnih međuvladinih sporazuma koji uključuju nekoliko država članica ili Uniju u cjelini.

         Članak 8.
   Izvješćivanje i preispitivanje
   1.   Do 1. siječnja 2016. Komisija podnosi izvješće o primjeni ove Odluke Europskom parlamentu, Vijeću i Europskom gospodarskom i socijalnom odboru.
   2.   Izvješćem se osobito ocjenjuje u kojoj mjeri ova Odluka promiče usklađenost međuvladinih sporazuma s pravom Unije i visok stupanj usklađivanja između država članica u vezi s međuvladinim sporazumima. Također se ocjenjuje utjecaj ove Odluke na pregovore država članica s trećim zemljama i primjerenost područja primjene ove Odluke i postupaka koje utvrđuje.
   3.   Nakon podnošenja prvog izvješća iz stavka 1. ovog članka, Komisija dostavlja Europskom parlamentu i Vijeću svake tri godine izvješće o informacijama primljenima sukladno članku 3., vodeći računa o odredbama o povjerljivosti ove Odluke.
   Članak 9.
   Stupanje na snagu
   Ova Odluka stupa na snagu dvadesetog dana od dana objave u Službenom listu Europske unije.
   Članak 10.
   Adresati
   Ova je Direktiva upućena državama članicama.

      Sastavljeno u Strasbourgu 25. listopada 2012.

            Za Europski parlament

            Predsjednik

         M. SCHULZ

            Za Vijeće

            Predsjednik

         A. D. MAVROYIANNIS

      (1)  SL C 68, 6.3.2012., str. 65.

      (2)  Stajalište Europskog parlamenta od 13. rujna 2012. (još nije objavljeno u Službenom listu) i odluka Vijeća od 4. listopada 2012.

      (3)  SL L 295, 12.11.2010., str. 1.

      (4)  SL L 145, 31.5.2001., str. 43.


title: 2006/196/EZ: Odluka Komisije od 3. ožujka 2006. o izmjeni Dodatka B Prilogu XII. Aktu o pristupanju iz 2003. s obzirom na određene objekte u sektora mesa i mlijeka u Poljskoj (priopćena pod brojem dokumenta C(2006) 609)  Tekst značajan za EGP

text:
               03/Sv. 51

               HR

               Službeni list Europske unije

               103

         32006D0196

               L 070/80

               SLUŽBENI LIST EUROPSKE UNIJE

         ODLUKA KOMISIJE
   od 3. ožujka 2006.
   o izmjeni Dodatka B Prilogu XII. Aktu o pristupanju iz 2003. s obzirom na određene objekte u sektora mesa i mlijeka u Poljskoj
   (priopćena pod brojem dokumenta C(2006) 609)
   (Tekst značajan za EGP)
   (2006/196/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Akt o pristupanju Češke, Estonije, Cipra, Latvije, Litve, Mađarske, Malte, Poljske, Slovenije i Slovačke, a posebno njegov Prilog XII. poglavlje 6. odjeljak B pododjeljak I. članak 1. stavak 1. točku (e),
   budući da:

               (1)

               Poljskoj je dodijeljeno prijelazno razdoblje za određene objekte navedene u Dodatku B (1) Prilogu XII. Aktu o pristupanju iz 2003.

               (2)

               Dodatak B Prilogu XII. Aktu o pristupanju iz 2003. izmijenjen je odlukama Komisije 2004/458/EZ (2), 2004/471/EZ (3), 2004/474/EZ (4), 2004/271/EZ (5), 2004/591/EZ (6), 2004/854/EZ (7) i 2004/14/EZ (8).

               (3)

               Prema službenoj izjavi nadležnog tijela Poljske određeni objekti u sektorima mesa i mlijeka dovršili su postupke poboljšanja i sada u potpunosti udovoljavaju zakonodavstvu Zajednice. Nadalje, određeni objekti prestali su sa svojom djelatnošću. Ti bi se objekti stoga trebali brisati s popisa objekata u pretvorbi.

               (4)

               Sukladno tome, Dodatak B Prilogu XII. Aktu o pristupanju iz 2003. trebalo bi izmijeniti.

               (5)

               Stalni veterinarski odbor za prehrambeni lanac i zdravlje životinja upoznat je s mjerama predviđenim u ovoj Odluci,

         DONIJELA JE OVU ODLUKU:
   Članak 1.
   Objekti navedeni u Prilogu ovoj Odluci brišu se iz Dodatka B Prilogu XII. Aktu o pristupanju iz 2003.
   Članak 2.
   Ova je Odluka upućena državama članicama.

      Sastavljeno u Bruxellesu 3. ožujka 2006.

            Za Komisiju

         Markos KYPRIANOU

            Član Komisije

      (1)  SL C 227 E, 23.9.2003., str. 1392.

      (2)  SL L 156, 30.4.2004., str. 53., ispravljeno u SL L 202, 7.6.2004., str. 39.

      (3)  SL L 160, 30.4.2004., str. 56., ispravljeno u SL L 212, 12.6.2004., str. 31.

      (4)  SL L 160, 30.4.2004., str. 73., ispravljeno u SL L 212, 12.6.2004., str. 44.

      (5)  SL L 86, 5.4.2005., str. 13.

      (6)  SL L 200, 30.7.2005., str. 96.

      (7)  SL L 316, 2.12.2005., str. 17.

      (8)  SL L 10, 14.1.2006., str. 66.

      PRILOG

         Popis objekata koji se trebaju brisati iz Dodatka B Priloga XII. Aktu o pristupanju iz 2003.

         Objekti za meso

         Početni popis

                  Broj

                  Veterinarski broj

                  Naziv objekta

                  35.

                  08040206

                  AGROMAS Sp. z o.o.

                  71.

                  12160208

                  Wojnickie Zakłady Mięsne
                  ‘MEAT COMPANY’

                  99.

                  14370101

                  Ubojnia Trzody i Bydła ‘WILPOL’

                  155.

                  24610323

                  ‘Basco’ s.c.

                  181.

                  24170301

                  Zakład Przetwórstwa
                  Mięsnego B.Wisniewska

                  186.

                  26040209

                  ‘Wir’ Szproch I
                  Przetwórstwo Mięsa SJ.

                  209.

                  30090103

                  Firma Handlowo
                  Usługowa – Andrzej Mejsner

                  239.

                  30280102

                  PHU ROMEX Grażyna Pachela, Ubojnia Bydła

                  243.

                  30290201

                  Rzeźnictwo Kujawa,
                  Maik s.j.

                  246.

                  30300112

                  Ubój Trzody
                  Mariusz Marciniak

         Meso peradi

         Početni popis

                  Broj

                  Veterinarski broj

                  Naziv objekta

                  31.

                  18630501

                  Jedynka Spółka z o.o.
                  Zakład Produkcyjny

                  34.

                  24610602

                  Szerwal 2000 Sp. z o.o.

         Sektor mlijeka

         Početni popis

                  Broj

                  Veterinarski broj

                  Naziv objekta

                  57.

                  20111601

                  OSM Dąbrowa Białostocka

                  66.

                  24781601

                  OSM w Zabrzu

                  68.

                  24061602

                  OSM Krzepice

                  74.

                  24161602

                  OSM ‘Rokitnianka’ w
                  Szczekocinach

                  101.

                  30151601

                  OSM ‘Top-Tomyśl’

                  103.

                  30201601

                  OSM Kowalew – Dobrzyca
                  Zakład Kowalew

                  107.

                  30231601

                  SM Udziałowców

                  110.

                  30281601

                  ZPM ‘Mlecz’ Wolsztyn, Oddział Damasławek

                  111.

                  30301601

                  SM Września


Odluka Komisije od 04/03/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7903 - LÖWEN ENTERTAINMENT / SAFARI HOLDING / SCHMIDT GRUPPE SERVICE / GESELLSCHAFT FÜR SPIELERSCHUTZ UND PRÄVENTION) prema Uredbi Vijeća (EZ) No 139/2004 (Vjerodostojan je samo tekst na njemačkom jeziku)


title: 2002/919/EZ: Odluka Komisije od 22. studenoga 2002. o izmjeni Odluke 2001/765/EZ o odobrenju državama članicama da privremeno dopuste stavljanje na tržište šumskog reprodukcijskog materijala koji ne udovoljava zahtjevima direktiva Vijeća 66/404/EEZ i 71/161/EEZ (priopćena pod brojem dokumenta C(2002) 4525)

text:
               03/Sv. 56

               HR

               Službeni list Europske unije

               255

         32002D0919

               L 321/47

               SLUŽBENI LIST EUROPSKE UNIJE

         ODLUKA KOMISIJE
   od 22. studenoga 2002.
   o izmjeni Odluke 2001/765/EZ o odobrenju državama članicama da privremeno dopuste stavljanje na tržište šumskog reprodukcijskog materijala koji ne udovoljava zahtjevima direktiva Vijeća 66/404/EEZ i 71/161/EEZ
   (priopćena pod brojem dokumenta C(2002) 4525)
   (2002/919/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 66/404/EEZ od 14. lipnja 1966. o stavljanju na tržište šumskog reprodukcijskog materijala (1), kako je zadnje izmijenjena Aktom o pristupanju Austrije, Finske i Švedske, a posebno njezin članak 15. stavak 1.,
   uzimajući u obzir Direktivu Vijeća 71/161/EEZ od 30. ožujka 1971. o standardima vanjske kakvoće za šumski reprodukcijski materijal koji je stavljen na tržište unutar Zajednice (2), kako je zadnje izmijenjena Aktom o pristupanju Austrije, Finske i Švedske, a posebno njezin članak 15.,
   uzimajući u obzir zahtjeve koje je podnijelo pet država članica,
   budući da:

               (1)

               Proizvodnja reprodukcijskog materijala vrsta koje su navedene u Prilogu trenutačno je nedostatna u nekim državama članicama, zbog čega se njihovim potrebama za reprodukcijskim materijalom koji je u skladu s odredbama Direktive 66/404/EEZ ili Direktive 71/161/EEZ ne može udovoljiti.

               (2)

               Druge države članice i treće zemlje nisu u stanju dobaviti dostatne količine reprodukcijskog materijala odgovarajućih vrsta koji pruža ista jamstva kao i reprodukcijski materijal Zajednice te koji je u skladu s odredbama Direktive 66/404/EEZ ili 71/161/EEZ.

               (3)

               U skladu s tim, dotične države članice, to jest Danska, Francuska, Irska, Nizozemska i Ujedinjena Kraljevina, zatražile su od Komisije, u skladu s navedenim direktivama, da im odobri dopuštanje stavljanja na tržište sjemena koje udovoljava manje strogim zahtjevima od onih utvrđenih u tim direktivama.

               (4)

               Kako bi se pokrio manjak, državama članicama podnositeljicama zahtjeva treba stoga odobriti da dopuste, na ograničeno vrijeme, stavljanje na tržište sjemena odgovarajućih vrsta koje udovoljava manje strogim zahtjevima.

               (5)

               S obzirom na članak 6. Odluke Komisije 2001/765/EZ (3), zbog bioloških ciklusa šumskog reprodukcijskog materijala, primjereno je dopustiti stavljanje na tržište zaliha odobrenih na temelju ove odluke do njihovog iscrpljenja.

               (6)

               Zbog genetskih razloga, sjeme treba prikupljati na mjestu podrijetla unutar područja prirodne raširenosti odnosnih vrsta i moraju se pružiti najstroža moguća jamstva kako bi se osigurao identitet sjemena.

               (7)

               Sjeme treba stavljati na tržište samo ako ga prati isprava koja sadrži određene pojedinosti o predmetnom sjemenu.

               (8)

               Svakoj državi članici treba nadalje biti odobreno da dopusti, na svom državnom području, stavljanje na tržište sjemena koje udovoljava manje strogim zahtjevima koja se odnosi na provenijenciju, ako je stavljanje na tržište takvog materijala odobreno u Danskoj, Francuskoj, Irskoj, Nizozemskoj i Ujedinjenoj Kraljevini u skladu s ovom odlukom.

               (9)

               Odluku 2001/765/EZ kako je izmijenjena Odlukom 2002/17/EZ (4) treba na odgovarajući način izmijeniti.

               (10)

               Mjere predviđene ovom Odlukom u skladu su s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,

         DONIJELA JE OVU ODLUKU:
   Članak 1.
   Članak 6. Odluke 2001/765/EZ izmjenjuje se dodavanjem sljedećeg stavka:

      „Bez obzira na navedeno, stavljanje na tržište zaliha šumskog reprodukcijskog materijala odobrenog na temelju ove odluke akumuliranih do 31. prosinca 2002. dopušta se do njihovog iscrpljenja.”

   Članak 2.
   Prilog I. Odluci 2001/765/EZ izmjenjuje se kako je određeno u Prilogu ovoj Odluci.
   Članak 3.
   Ova je Odluka upućena državama članicama.

      Sastavljeno u Bruxellesu 22. studenoga 2002.

            Za Komisiju

         David BYRNE

            Član Komisije

      (1)  SL 125, 11.7.1966., str. 2326./66.

      (2)  SL L 87, 17.4.1971., str. 14.

      (3)  SL L 288, 1.11.2001., str. 40.

      (4)  SL L 6, 10.1.2002., str. 63.

      PRILOG
      Prilog I. Odluci 2001/765/EZ mijenja se kako slijedi:

                  1.

                  u stupcima pod naslovom „Larix leptolepis, kg” stavka koja se odnosi na Francusku „70” zamjenjuje se s „85”;

                  2.

                  u stupcima pod naslovom „Larix leptolepis, kg” stavka koja se odnosi na Nizozemsku „20” zamjenjuje se s „40”;

                  3.

                  u stupcima pod naslovom „Larix leptolepis, kg” stavka koja se odnosi na Ujedinjenu Kraljevinu „100” zamjenjuje se s „300”;

                  4.

                  u stupcima pod naslovom „Pinus strobus, kg” stavka koja se odnosi na Nizozemsku „25” zamjenjuje se s „35”;

                  5.

                  u stupcima pod naslovom „Picea sitchensis, kg” stavka koja se odnosi na Francusku „40” zamjenjuje se s „65”;

                  6.

                  u stupcima pod naslovom „Picea sitchensis, kg” stavka koja se odnosi na Francusku „300” zamjenjuje se s „450”;

                  7.

                  u stupcima pod naslovom „Pseudotsuga taxifolia, kg” stavka koja se odnosi na Francusku „760” zamjenjuje se s „1 360”;

                  8.

                  u stupcima pod naslovom „Pseudotsuga taxifolia, kg” stavka koja se odnosi na Nizozemsku „15” zamjenjuje se s „30”;

                  9.

                  u stupcima pod naslovom „Pseudotsuga taxifolia, kg” stavka koja se odnosi na Ujedinjenu Kraljevinu „350” zamjenjuje se sa „650”;

                  10.

                  u stupcima pod naslovom „Fagus sylvatica L., kg” stavka koja se odnosi na Dansku „10 000” zamjenjuje se s „12 300”;

                  11.

                  u stupcima pod naslovom „Larix decidua Mill., kg” stavka koja se odnosi na Dansku „40” zamjenjuje se sa „150”;

                  12.

                  u stupcima pod naslovom „Larix decidua Mill., kg” stavka koja se odnosi na Francusku „300” zamjenjuje se s „315”;

                  13.

                  u stupcima pod naslovom „Pinus nigra Arnold, kg, Podrijetlo” stavke koje se odnose na Francusku „—” i „—” se zamjenjuju s „20” i „odnosno BG (Kunstendil)”;

                  14.

                  u stupcima pod naslovom „Quercus pendunculata Ehrh, kg, Podrijetlo” stavke koje se odnose na Irsku „—” i „—” se zamjenjuju s „3 000” i „odnosno EC (IRL/OEP)”;

                  15.

                  u stupcima pod naslovom „Quercus sessiliflora Sal., kg” stavka koja se odnosi na Dansku „113 000” zamjenjuje se sa „142 000”;

                  16.

                  u stupcima pod naslovom „Quercus sessiliflora Sal., kg, Podrijetlo” stavka koje se odnose na Francusku „—” i „—” se zamjenjuju s „4 000” i „odnosno EC (IRL/OEP)”;

                  17.

                  u stupcima pod naslovom „Quercus sessiliflora Sal., kg” stavka koja se odnosi na Ujedinjenu Kraljevinu „25 000” zamjenjuje se s „29 000”.


Odluka Komisije od 25/08/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8524 - ADVENT INTERNATIONAL CORPORATION / INDUSTRIAL PARTS HOLDING) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 96/341/EZ: Odluka Komisije od 20. svibnja 1996. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja flurtamona u Prilog I. Direktivi Vijeća 91/414/EEZ o stavljanju sredstava za zaštitu bilja na tržište  Tekst značajan za EGP

text:
               03/Sv. 002

               HR

               Službeni list Europske unije

               25

         31996D0341

               L 130/20

               SLUŽBENI LIST EUROPSKE UNIJE

               20.05.1996.

      ODLUKA KOMISIJE

   od 20. svibnja 1996.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja flurtamona u Prilog I. Direktivi Vijeća 91/414/EEZ o stavljanju sredstava za zaštitu bilja na tržište
   (Tekst značajan za EGP)
   (96/341/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 96/12/EZ (2), a posebno njezin članak 6. stavak 3.,
   budući da se Direktivom 91/414/EEZ predviđa proširenje popisa aktivnih tvari odobrenih za korištenje u pesticidima u Zajednici;
   budući da je Rhône-Poulenc Agro France 15. veljače 1994. francuskim nadležnim tijelima dostavio dokumentaciju kako bi ishodio uvrštenje aktivne tvari flurtamon u Prilog I. Direktivi; budući da su francuska nadležna tijela obavijestila Komisiju o rezultatima prvog razmatranja cjelovitosti dokumentacije u vezi s traženim podacima i informacijama predviđenima Prilogom II. i za barem jedno sredstvo za zaštitu bilja koje sadrži dotičnu aktivnu tvar iz Priloga III. Direktivi; budući da je stoga u skladu s odredbama članka 6. stavka 2., podnositelj zahtjeva dokumentaciju dostavio Komisiji i ostalim državama članicama;
   budući da je Komisija dokumentaciju uputila Stalnom odboru za biljno zdravstvo na sastanku njegove radne skupine za zakonodavstvo održanom od 23. do 24. studenoga 1995., tijekom kojega su države članice potvrdile primitak dokumentacije;
   budući da se u članku 6. stavku 3. Direktive traži potvrda na razini Zajednice da se dokumentacija može smatrati u načelu zadovoljavajućom što se tiče zahtjeva za podacima i informacijama predviđenima Prilogom II., i za barem jedno sredstvo za zaštitu bilja koje sadrži aktivnu tvar Prilogom III. Direktivi;
   budući da je ta potvrda potrebna kako bi se nastavilo detaljno razmatranje dokumentacije kao i da bi se državama članicama otvorila mogućnost davanja privremenih odobrenja za sredstva za zaštitu bilja koja sadrže tu aktivnu tvar poštujući uvjete iz članka 8. stavka 1. Direktive, a posebno uvjeta da se izvrši detaljna procjena aktivne tvari i sredstva za zaštitu bilja u vezi sa zahtjevima Direktive;
   budući da takva odluka ne dovodi u pitanje traženje daljnjih podataka ili informacija od podnositelja zahtjeva ako se tijekom detaljnih razmatranja pokaže da su takve informacije i podaci potrebni radi donošenja odluke;
   budući da je između država članica i Komisije dogovoreno da će detaljno razmatranje dokumentacije provesti Francuska te će što je prije moguće, a najkasnije u roku od jedne godine, izvijestiti Komisiju o zaključcima tog razmatranja uz koje će dostaviti eventualne preporuke za uvrštavanje ili neuvrštavanje i sve ostale uvjete s tim u vezi; budući da se po primitku tog izvješća nastavlja detaljno razmatranje uz ekspertizu svih država članica u okviru Stalnog odbora za biljno zdravstvo;
   budući da su mjere predviđene ovom Odlukom u skladu s mišljenjem Stalnog odbora za biljno zdravstvo,
   DONIJELA JE OVU ODLUKU:
   Članak 1.
   Dokumentacija koju je Rhône-Poulenc Agro France dostavio Komisiji i državama članicama s ciljem uvrštenja flurtamona kao aktivne tvari u Prilog I. Direktivi 91/414/EEZ smatra se da načelno zadovoljava uvjete u pogledu podataka i informacija predviđenih u Prilogu II. i, za sredstvo za zaštitu bilja koje sadrži dotičnu aktivnu tvar, u Prilogu III. Direktivi.
   Članak 2.
   Ova je Odluka upućena državama članicama.

      Sastavljeno u Bruxellesu 20. svibnja 1996.

            Za Komisiju

         Franz FISCHLER

            Član Komisije

      (1)  SL L 230, 19.8.1991., str. 1.

      (2)  SL L 65, 15.3.1996., str. 20.


title: 98/415/EZ: Odluka Vijeća od 29. lipnja 1998. o savjetovanju nacionalnih tijela s Europskom središnjom bankom u pogledu nacrta propisa

text:
               01/Sv. 005

               HR

               Službeni list Europske unije

               25

         31998D0415

               L 189/42

               SLUŽBENI LIST EUROPSKE UNIJE

               29.06.1998.

      ODLUKA VIJEĆA

   od 29. lipnja 1998.
   o savjetovanju nacionalnih tijela s Europskom središnjom bankom u pogledu nacrta propisa
   (98/415/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 105. stavak 4. te članak 4. Protokola o Statutu Europskog sustava središnjih banaka i Europske središnje banke koji je priložen Ugovoru,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Europskog monetarnog instituta (3),
   u skladu s postupkom utvrđenim u članku 106. stavku 6. Ugovora i članku 42. navedenog Protokola,

               (1)

               budući da će Europska središnja banka (ESB) biti osnovana odmah po imenovanju njenog Izvršnog odbora;

               (2)

               budući da je Ugovorom određeno da se nacionalna tijela savjetuju s ESB-om u pogledu nacrta propisa u nadležnosti ESB-a; budući da će Vijeće odrediti ograničenja i uvjete takvog savjetovanja;

               (3)

               budući da ova obveza savjetovanja ESB-a od strane nadležnih tijela država članica ne smije dovoditi u pitanje odgovornost tih nadležnih tijela za pitanja koja su predmet tih propisa; budući da se države članice moraju savjetovati s ESB-om o nacrtu bilo kojeg propisa u nadležnosti ESB-a u skladu s člankom 105. stavkom 4. Ugovora; budući da popis pojedinačnih područja iz članka 2. ove Odluke nije sveobuhvatan; budući da šesta alineja članka 2. ove Odluke ne dovodi u pitanje postojeću raspodjelu nadležnosti za politike u pogledu bonitetnog nadzora kreditnih institucija i stabilnosti financijskog sustava;

               (4)

               budući da su monetarne funkcije i poslovanje Europskog sustava središnjih banaka (ESSB-a) određeni Statutom ESSB-a i ESB-a; budući da su središnje banke država članica sudionica sastavni dio ESSB-a i moraju djelovati u skladu sa smjernicama i uputama ESB-a; budući da se, u trećoj fazi ekonomske i monetarne unije (EMU), tijela država članica nesudionica moraju savjetovati s ESB-om o nacrtima propisa u pogledu instrumenata monetarne politike;

               (5)

               budući da se, sve dok države članice ne sudjeluju u monetarnoj politici ESSB-a, ova Odluka ne odnosi na odluke koje donose tijela ovih država članica u kontekstu provedbe njihove monetarne politike;

               (6)

               budući da savjetovanje s ESB-om ne smije neopravdano produljiti postupke za donošenje propisa u državama članicama; budući da, unatoč tome, rokovi unutar kojih ESB mora dati svoje mišljenje moraju ESB-u omogućiti razmatranje proslijeđenih tekstova propisa s potrebnom pažnjom; budući da, u opravdanim slučajevima od iznimne žurnosti, za koje se navode razlozi, primjerice zbog osjetljivosti tržišta, države članice mogu odrediti rok kraći od jednog mjeseca i koji odražava žurnost situacije; budući da bi, posebno u ovakvim slučajevima, dijalog između nacionalnih tijela i ESB-a trebao omogućiti uzimanje u obzir interesa obiju strana;

               (7)

               budući da se, u skladu sa stavcima 5. i 8. Protokola br. 11 priloženog Ugovoru, ova Odluka ne primjenjuje na Ujedinjenu Kraljevinu Velike Britanije i Sjeverne Irske ako i sve dok ta država članica ne prijeđe u treću fazu EMU-a;

               (8)

               budući da se, od dana osnivanja ESB-a do početka treće faze EMU-a, nacionalna tijela moraju savjetovati s ESB-om u skladu s Odlukom 93/717/EZ (4) i člankom 109.l stavkom 2. Ugovora,

         DONIJELO JE OVU ODLUKU:
   Članak 1.
   1.   Za potrebe ove Odluke:
   „država članica sudionica” znači država članica koja je usvojila jedinstvenu valutu u skladu s Ugovorom;
   „nacrt propisa” znači sve odredbe kojima se, kada jednom postanu pravno obvezujuće i započne njihova opća primjena na području države članice, utvrđuju pravila za neodređen broj slučajeva i upućene su neograničenom broju fizičkih ili pravnih osoba.
   2.   Nacrti propisa ne obuhvaćaju nacrte odredbi čiji je isključivi cilj prenošenje direktiva Zajednice u pravo država članica.
   Članak 2.
   1.   Tijela država članica savjetuju se s ESB-om o nacrtima svih propisa u području nadležnosti ESB-a u skladu s Ugovorom, a posebno u pogledu:

               —

               valutnih pitanja,

               —

               sredstava plaćanja,

               —

               nacionalnih središnjih banaka,

               —

               prikupljanja, objedinjavanja i distribucije monetarne, financijske i bankovne statistike te statistike platnih sustava i platne bilance,

               —

               sustava plaćanja i namire,

               —

               pravila koja se primjenjuju na financijske institucije u mjeri u kojoj takva pravila značajno utječu na stabilnost financijskih institucija i tržišta.

         2.   Pored toga, tijela država članica nesudionica savjetuju se s ESB-om o nacrtima svih propisa u pogledu instrumenata monetarne politike.
   3.   Odmah po primitku nacrta svakog propisa, ESB obavješćuje nacionalno tijelo koje mu se obratilo o tome jesu li, prema njegovom mišljenju, takve odredbe u području njegove nadležnosti.
   Članak 3.
   1.   Tijela država članica koja pripremaju propis mogu, ako to smatraju potrebnim, odrediti ESB-u rok za dostavu mišljenja koji ne smije biti kraći od jednog mjeseca od dana primitka obavijesti o skraćivanju roka od strane predsjednika ESB-a.
   2.   U slučajevima iznimne žurnosti, rok se može skratiti. U tom slučaju, tijelo koje je zatražilo mišljenje navodi razloge žurnosti.
   3.   ESB može pravovremeno zatražiti produljenje roka za najviše četiri dodatna tjedna. Tijelo koje je zatražilo mišljenje ne odbija neopravdano ovaj zahtjev.
   4.   Nakon isteka roka izostanak mišljenja ne sprečava daljnje djelovanje nacionalnog tijela. Ako je mišljenje ESB-a zaprimljeno nakon isteka roka, države članice ipak osiguravaju da tijela iz članka 4. budu upoznata s istim.
   Članak 4.
   Sve države članice poduzimaju potrebne mjere radi osiguranja učinkovite provedbe ove Odluke. U tu svrhu svaka država osigurava da mišljenje ESB-a bude zatraženo u odgovarajućoj fazi, što omogućuje tijelu koje priprema nacrt propisa uzimanje u obzir mišljenja ESB-a prije donošenja odluke o određenom pitanju te da s mišljenjem ESB-a upozna tijelo nadležno za donošenje propisa, ako se radi o drugom tijelu.
   Članak 5.
   1.   Ova se Odluka primjenjuje od 1. siječnja 1999.
   2.   Odluka 93/717/EZ stavlja se izvan snage s učinkom od 1. siječnja 1999.
   Članak 6.
   Ova je Odluka upućena državama članicama.

      Sastavljeno u Luxembourgu 29. lipnja 1998.

            Za Vijeće

            Predsjednik

         R. COOK

      (1)  SL C 118, 17.4.1998., str. 11.

      (2)  SL C 195, 22.6.1998.

      (3)  Mišljenje od 6. travnja 1998. (još nije objavljeno u Službenom listu).

      (4)  SL L 332, 31.12.1993., str. 14.


title: 2011/232/EU: Odluka Komisije od 11. travnja 2011. o izmjeni Odluke 2000/367/EZ o utvrđivanju sustava razredbe reakcije na požar građevnih proizvoda, građevnih objekata i njihovih dijelova (priopćena pod brojem dokumenta C(2011) 2417)  Tekst značajan za EGP

text:
                  13/Sv. 54

                  HR

                  Službeni list Europske unije

                  243

            32011D0232

                  L 097/49

                  SLUŽBENI LIST EUROPSKE UNIJE

            ODLUKA KOMISIJE
      od 11. travnja 2011.
      o izmjeni Odluke 2000/367/EZ o utvrđivanju sustava razredbe reakcije na požar građevnih proizvoda, građevnih objekata i njihovih dijelova
      (priopćena pod brojem dokumenta C(2011) 2417)
      (Tekst značajan za EGP)
      (2011/232/EU)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), a posebno njezin članak 20. stavak 2.,
      nakon savjetovanja sa Stalnim odborom za graditeljstvo,
      budući da:

                  (1)

                  Odluku Komisije 2000/367/EZ od 3. svibnja 2000. o provedbi Direktive Vijeća 89/106/EEZ u vezi s klasifikacijom reakcije na požar građevnih proizvoda, građevnih objekata i njihovih dijelova (2) treba izmijeniti kako bi se uzeo u obzir tehnički napredak u razvoju odgovarajućih metoda ispitivanja i kako bi se uključile protupožarne pregrade.

                  (2)

                  Odluku 2000/367/EZ trebalo bi stoga u skladu s time izmijeniti,

            DONIJELA JE OVU ODLUKU:
      Članak 1.
      Prilog Odluci 2000/367/EZ izmijenjen je u skladu s Prilogom ovoj Odluci.
      Članak 2.
      Ova je Odluka upućena državama članicama.

         Sastavljeno u Bruxellesu 11. travnja 2011.

               Za Komisiju

            Antonio TAJANI

               Potpredsjednik

         (1)  SL L 40, 11.2.1989., str. 12.

         (2)  SL L 133, 6.6.2000., str. 26.

         PRILOG
         Prilog Odluci 2000/367/EZ mijenja se kako slijedi:

                     1.

                     u odjeljku 3. „Proizvodi i sustavi za zaštitu nosivih elemenata ili dijelova objekata”, razredbena tablica koja se odnosi na „stropove bez vlastite vatrootpornosti” zamjenjuje se sljedećom tablicom:

                                 „Primjenjuje se na

                                 stropove bez vlastite vatrootpornosti

                                 Norma(-e)

                                 EN 13501-2; prEN 13381-1

                                 Razredba: iskazana istim pojmovima kao nosivi element koji je predmet zaštite

                                 Napomene

                                 Ako također ispunjava zahtjev u vezi ‚poluprirodne’ vatre, razredbi se dodaje simbol ‚sn’.”

                     (2)

                     u odjeljku 3. „Proizvodi i sustavi za zaštitu nosivih elemenata ili dijelova objekata”, razredbena tablica koja se odnosi na „protupožarne premaze, ploče, izvedbe, obloge i zaslone” zamjenjuje se sljedećom tablicom:

                                 „Primjenjuje se na

                                 protupožarne premaze, ploče, izvedbe, obloge i zaslone

                                 Norma(-e)

                                 EN 13501-2; prEN 13381-2 do 8

                                 Razredba: iskazana istim pojmovima kao nosivi element koji je predmet zaštite

                                 Napomene

                                 —”

                     (3)

                     u odjeljku 4. „Nenosivi elementi ili dijelovi objekata i njihovi proizvodi”, razredbena tablica koja se odnosi na „pregradne stijene (uključujući one koje obuhvaćaju neizolirane dijelove)” zamjenjuje se sljedećom tablicom:

                                 „Primjenjuje se na

                                 pregradne stijene (uključujući one koje obuhvaćaju neizolirane dijelove i protupožarne pregrade)

                                 Norma(-e)

                                 EN13501-2; EN 1364-1 (*); EN 1992-1-2; EN1993-1-2; EN1994-1-2; EN 1995-1-2; EN 1996-1-2; EN 1999-1-2

                                 Razredba: -

                                 E

                                 20

                                 30

                                 60

                                 90

                                 120

                                 EI

                                 15

                                 20

                                 30

                                 45

                                 60

                                 90

                                 120

                                 180

                                 240

                                 EI-M

                                 30

                                 60

                                 90

                                 120

                                 180

                                 240

                                 EW

                                 20

                                 30

                                 60

                                 90

                                 120

                                 Napomene

                                 —

            (*)  Za protupožarne pregrade ova se norma nadopunjuje s EOTA TR 031.”


title: (2014/195/EU): Odluka Vijeća od 17. veljače 2014. kojom se države članice ovlašćuju za potpisivanje, ratificiranje ili pristupanje Sporazumu iz Cape Towna iz 2012. o provedbi odredaba Torremolinos protokola iz 1993. na Torremolinos međunarodnu konvenciju o sigurnosti ribarskih brodova iz 1977.  Tekst značajan za EGP

text:
               9.4.2014

               HR

               Službeni list Europske unije

               L 106/4

         ODLUKA VIJEĆA
   od 17. veljače 2014.
   kojom se države članice ovlašćuju za potpisivanje, ratificiranje ili pristupanje Sporazumu iz Cape Towna iz 2012. o provedbi odredaba Torremolinos protokola iz 1993. na Torremolinos međunarodnu konvenciju o sigurnosti ribarskih brodova iz 1977.
   (Tekst značajan za EGP)
   (2014/195/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 100. stavak 2., u vezi s njegovim člankom 218. stavkom 5., člankom 218. stavkom 6. točkom (a) podtočkom v. i člankom 218. stavkom 8. prvim podstavkom,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Potrebno je da djelovanje Unije u sektoru pomorskog prometa teži poboljšanju pomorske sigurnosti.

               (2)

               Torremolinos protokol uz Torremolinos međunarodnu konvenciju o sigurnosti ribarskih brodova iz 1977., („Torremolinos protokol”) donesen je 2. travnja 1993.

               (3)

               Direktivom Vijeća 97/70/EZ (1) utvrđuju se sigurnosni standardi, koji se temelje na Torremolinos protokolu, za ribarske brodove duljine 24 metra i više, uzimajući u obzir u mjeri u kojoj je to potrebno regionalne i lokalne uvjete.

               (4)

               Torremolinos protokol nije stupio na snagu jer nisu ispunjeni nužni minimalni zahtjevi u pogledu ratifikacije.

               (5)

               Kako bi se, zajedničkom suglasnošću i pod pokroviteljstvom Međunarodne pomorske organizacije (IMO), uspostavili najviši provedivi standardi sigurnosti ribarskih brodova koje mogu provesti sve dotične države, 11. listopada 2012. donesen je Sporazum iz Cape Towna iz 2012. o provedbi odredaba Torremolinos protokola iz 1993. uz Torremolinos međunarodnu konvenciju o sigurnosti ribarskih brodova iz 1977. („Sporazum”). Sporazum je otvoren za potpisivanje od 11. veljače 2013. do 10. veljače 2014., nakon čega ostaje otvoren za pristupanje.

               (6)

               Odredbe Sporazuma ulaze u isključivu nadležnost Unije u odnosu na sigurnosni sustav za ribarske brodove duljine 24 metra i više.

               (7)

               Unija ne može postati stranka Sporazuma jer njegove stranke mogu biti samo države.

               (8)

               U interesu je pomorske sigurnosti i poštenog tržišnog natjecanja da Sporazum ratificiraju ili da mu pristupe države članice s ribarskim brodovima koji viju njihovu zastavu, a koji su obuhvaćeni područjem primjene Sporazuma i koji djeluju u njihovim unutarnjim morskim vodama ili teritorijalnom moru ili iskrcavaju ulov u njihovim lukama, kako bi se osiguralo stupanje na snagu odredaba Torremolinos protokola. Nadalje, stupanje Sporazuma na snagu omogućit će naknadno ažuriranje, putem podnošenja prijedloga IMO-u, više odredaba Torremolinos protokola koje su zastarjele od donošenja Direktive 97/70/EZ.

               (9)

               U skladu s člankom 2. stavkom 1. Ugovora, Vijeće bi stoga trebalo ovlastiti države članice s ribarskim brodovima koji viju njihovu zastavu, a koji su obuhvaćeni područjem primjene Sporazuma i koji djeluju u njihovim unutarnjim morskim vodama ili teritorijalnom moru ili iskrcavaju ulov u njihovim lukama, za potpisivanje i ratificiranje Sporazuma ili da mu pristupe u interesu Unije. Međutim, kako bi se očuvale trenutačne razine sigurnosti predviđene u Direktivi Vijeća 97/70/EZ, države članice bi, prilikom potpisivanja Sporazuma i polaganja svojih isprava o ratifikaciji ili pristupu, trebale dati izjavu da se izuzeća predviđena u poglavlju 1. pravilu 1. stavku 6. i poglavlju 1. pravilu 3. stavku 3. Priloga Sporazumu, u vezi s godišnjim pregledima odnosno zajedničkom ribolovnom zonom ili isključivim gospodarskim pojasom, neće primjenjivati. Nadalje, u toj bi se izjavi trebalo navesti da ribarski brodovi trećih zemalja duljine 24 metra i više, koji djeluju u teritorijalnom moru ili unutarnjim morskim vodama država članica ili iskrcavaju ulov u njihovim lukama, podliježu sigurnosnim standardima utvrđenima u Direktivi 97/70/EZ te da se izuzeća predviđena u Prilogu, poglavlju 1., pravilu 3. stavku 3. Sporazuma neće prihvaćati u odnosu na takve ribarske brodove trećih zemalja,

         DONIJELO JE OVU ODLUKU:
   Članak 1.
   Države članice ovlašćuju se za potpisivanje, potpisivanje i ratificiranje ili pristupanje, prema potrebi, Sporazumu iz Cape Towna iz 2012. o provedbi odredaba Torremolinos protokola iz 1993. na Torremolinos međunarodnu konvenciju u o sigurnosti ribarskih brodova iz 1977.
   Članak 2.
   Države članice nastoje poduzeti potrebne mjere da svoje isprave o ratifikaciji Sporazuma ili o pristupanju Sporazumu polože kod glavnog tajnika Međunarodne pomorske organizacije u razumnom roku, a ako je moguće najkasnije dvije godine od dana stupanja ove Odluke na snagu.
   Kada država članica potpiše, ratificira ili pristupi Sporazumu, također polaže izjavu navedenu u Prilogu ovoj Odluci.
   Članak 3.
   Ova je Odluka upućena državama članicama.

      Sastavljeno u Bruxellesu 17. veljače 2014.

            Za Vijeće

            Predsjednik

         A. TSAFTARIS

      (1)  Direktiva Vijeća 97/70/EZ od 11. prosinca 1997. o uspostavi usklađenog sigurnosnog sustava za ribarske brodove duljine 24 metra i više (SL L 34, 9.2.1998., str. 1.).

      PRILOG
      IZJAVA KOJU DRŽAVE ČLANICE POLAŽU NAKON POTPISIVANJA, RATIFICIRANJA ILI PRISTUPANJA SPORAZUMU IZ CAPE TOWNA IZ 2012. O PROVEDBI ODREDABA TORREMOLINOS PROTOKOLA IZ 1993. NA TORREMOLINOS MEĐUNARODNU KONVENCIJU O SIGURNOSTI RIBARSKIH BRODOVA IZ 1977.
      U okviru regionalnog aranžmana odobrenog sukladno članku 3. stavku 5. Torremolinos protokola, [umetnuti naziv države članice] je obvezan(-a) relevantnim zakonodavstvom Europske unije, to jest Direktivom Vijeća 97/70/EZ od 11. prosinca 1997. o uspostavi usklađenog sigurnosnog sustava za ribarske brodove duljine 24 metra i više (1). Dosljedno tome, [umetnuti naziv države članice] će primjenjivati odredbe Torremolinos protokola u vezi sa sigurnosnim standardima na ribarske brodove trećih zemalja duljine 24 metra i više koji djeluju u njezinim (njegovim) unutarnjim morskim vodama ili teritorijalnom moru ili iskrcavaju ulov u jednoj od njezinih (njegovih) luka, podložno uvjetima utvrđenima u gore navedenoj direktivi.
      U okviru tog regionalnog aranžmana, izuzeća predviđena u Prilogu poglavlju 1. pravilu 1. stavku 6. Sporazuma iz Cape Towna u vezi s godišnjim pregledima te u Prilogu poglavlju 1. pravilu 3. stavku 3. tog sporazuma u vezi sa zajedničkom ribolovnom zonom ili isključivim gospodarskim pojasom ne primjenjuju se na ribarske brodove države članice koja polaže izjavu te na ribarske brodove trećih zemalja duljine 24 metara i više dok djeluju u zajedničkoj ribolovnoj zoni ili isključivom gospodarskom pojasu države članice koja polaže izjavu ili iskrcavaju ulov u njezinim lukama. Ne prihvaćaju se izuzeća izdana na temelju Priloga poglavlja I., pravila 3. stavka 3. Sporazuma iz Cape Towna u vezi sa zajedničkom ribolovnom zonom ili isključivim gospodarskim pojasom za ribarske brodove obuhvaćene područjem primjene Priloga poglavlja I. pravila 1. Sporazuma iz Cape Towna.

         (1)  SL L 34, 9.2.1998., str. 1.


title: Odluka Komisije od 8. rujna 2011. o izmjeni, radi prilagodbe tehničkom napretku, Priloga Direktivi 2002/95/EZ Europskog parlamenta i Vijeća u pogledu izuzeća u uporabi olova i kadmija (priopćena pod brojem dokumenta C(2011) 6309)  Tekst značajan za EGP

text:
               13/Sv. 59

               HR

               Službeni list Europske unije

               211

         32011D0534

               L 234/44

               SLUŽBENI LIST EUROPSKE UNIJE

         ODLUKA KOMISIJE
   od 8. rujna 2011.
   o izmjeni, radi prilagodbe tehničkom napretku, Priloga Direktivi 2002/95/EZ Europskog parlamenta i Vijeća u pogledu izuzeća u uporabi olova i kadmija
   (priopćena pod brojem dokumenta C(2011) 6309)
   (Tekst značajan za EGP)
   (2011/534/EU)
   EUROPSKA KOMISIJA
   uzimajući u obzir Ugovor o funkcioniranju Europske unije,
   uzimajući u obzir Direktivu 2002/95/EZ Europskog parlamenta i Vijeća od 27. siječnja 2003. o ograničavanju uporabe određenih opasnih tvari u električnoj i elektroničkoj opremi  (1), a posebno njezin članak 5. stavak 1. točku (b),
   budući da:

               (1)

               Direktivom 2002/95/EZ zabranjuje se korištenje olova i kadmija u električnoj i elektroničkoj opremi stavljenoj na tržište nakon 1. srpnja 2006.

               (2)

               Zamjena olova u dielektričnim keramičkim materijalima na osnovi PZT-a za kondenzatore koji su dio integriranih krugova ili diskretnih poluvodiča još je uvijek tehnički nepraktična. Stoga korištenje ovih materijala mora biti izuzeto iz zabrane.

               (3)

               Zamjena kadmija u fotootpornicima za analogne optičke sklopove primijenjene u profesionalnoj audio opremi još je uvijek tehnički nepraktična. Stoga korištenje kadmija u tim fotootpornicima treba biti izuzeto iz zabrane. Međutim, to izuzeće mora biti vremenski ograničeno jer su istraživanja u tehnologiju bez kadmija u tijeku i zamjena može postati dostupna u sljedeće tri godine.

               (4)

               Direktivu 2002/95/EZ stoga treba na odgovarajući način izmijeniti.

               (5)

               U skladu s člankom 5. stavkom 2. Direktive 2002/95/EZ, Komisija se savjetovala s dotičnim stranama.

               (6)

               Mjere navedene u ovoj Odluci u skladu su s mišljenjem Odbora uspostavljenog člankom 18. Direktive 2006/12/EZ Europskog parlamenta i Vijeća  (2),

         DONIJELA JE OVU ODLUKU:
   Članak 1.
   Prilog Direktivi 2002/95/EZ mijenja se kako je navedeno u Prilogu ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 8. rujna 2011.

            Za Komisiju

         Janez POTOČNIK

            Član Komisije

      (1)  SL L 37, 13.2.2003., str. 19.

      (2)  SL L 114, 27.4.2006., str. 9.

      PRILOG

   Prilog Direktivi 2002/95/EZ zamjenjuje se sljedećim:

               (a)

               dodaje se sljedeća točka 7.(c)-IV:

                           „7(c)-IV

                           Olovo u dielektričnim keramičkim materijalima na osnovi PZT-a za kondenzatore koji su dio integriranih krugova ili diskretnih poluvodiča”

               (b)

               dodaje se sljedeća točka 40:

                           „40

                           Kadmij u fotootpornicima za analogne optičke sklopove primijenjene u profesionalnoj audio opremi

                           Ističe 31. prosinca 2013.”


Odluka Komisije od 11/07/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8077 - BANCOPOPULAR-E / BANCO POPULAR PORTUGAL) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 12/07/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8517 - MEGATRENDS / INTU / XANADU RETAIL AND LEISURE) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)